Suomen väestö
Suomi on uskonnon ja äidinkielen suhteen varsin homogeeninen maa, 88,0 prosenttia suomalaisista on suomenkielisiä ja 69,7 prosenttia kuuluu evankelisluterilaiseen kirkkoon. Suurimman kielivähemmistön muodostavat suomenruotsalaiset, joita asuu etenkin Uudellamaalla ja Pohjanmaan rannikolla.
Kirkkoon liittyminen Suomessa
Evankelis-luterilaiseen kirkkoon kastettujen määrä oli 36 586 vuonna 2016. Kastettujen osuus syntyneistä lapsista on laskenut 1990-luvun noin 90 prosentista 69,3 prosenttiin vuoteen 2016 mennessä. Lasku on kiihtynyt viime vuosina.